**CSENGŐD KÖZSÉG POLGÁRMESTERE**

# **ELŐTERJESZTÉS**

(a Képviselő-testület 2019. november 26-ai ülésére)

**TÁRGY: HATÓSÁGI SZERZŐDÉS MEGKÖTÉSE**

A Bács-Kiskun Megyei Kormányhivatal a Csengőd Község Önkormányzata fenntartásában működő Csengőd Község Önkormányzatának **Família Szociális Alapszolgáltatási Központnál** (6222 Csengőd, Dózsa György utca 22.) hatósági ellenőrzést rendelt el.

Az ellenőrzés során megállapította, hogy a személyes gondoskodást nyújtó szociális intézmények szakmai feladatairól és működésük feltételeiről szóló a 1/2000. (I. 7.) SzCsM rendelet 2. melléklete szerint az idősek nappali ellátása vonatkozásában (50 főre vetítve) 1 fő gondozó, ápoló munkakör betöltetlen.

A 2019. július 16. napján hozott BK/SZGYO/740-1/2019. számú végzés tartalmazza a hatósági ellenőrzés során feltárt fenti hiányosságot és annak megszüntetésére vonatkozó kötelezést.

Tájékoztatom, hogy az Önkormányzat a végzésben meghatározott személyi feltételeket, a szakdolgozói létszám megteremtését nem tudta biztosítani.

A szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló 369/2013. (X. 24.) Korm. rendelet 40.§ (1) bekezdés g) pont gc) pontjában foglaltakra tekintettel a hiányosság előnyös rendezése érdekében hatósági szerződéskötést kezdeményezett a Bács-Kiskun Megyei Kormányhivatalnál.

A hatósági szerződés alapján a fenntartónak a hiányosságot 2021. június 30. napjáig kell megszüntetni. A hatósági szerződés szükség esetén meghosszabbítható.

A fentiek alapján javaslom, hogy a Képviselő-testület a határozat-javaslatban foglaltak szerint döntsön.

**C s e n g ő d, 2019. november 22.**

###  Pivarcsi Csaba sk.

polgármester

### HATÁROZAT-JAVASLAT

Csengőd Község Önkormányzatának Képviselő-testülete

1. a BK-SZGYO/740-3/2019. hatósági szerződést megkívánja kötni a Bács-Kiskun Megyei Kormányhivatallal.
2. felhatalmazza a polgármestert szükséges nyilatkozatok, jognyilatkozatok megtételére, valamint a hatósági szerződés aláírására.

**Felelős:** polgármester

**Határidő:** folyamatos

**Kapják:** Jegyző

 Bács-Kiskun Megyei Kormányhivatal